Kurzus kódja: VKN-014.01	
Kurzus megnevezése: A fenomenológia alapfogalmai	
Kurzus előadója: Kenéz László	
Kurzus helye és ideje: I/221 péntek 12.30 - 14.00	

Kurzus előfeltétele(i): 	
A jegyszerzés módja(i): szóbeli vizsga	
Követelmények:	

Kurzus leírása, tematikája:

A kurzus bevezetést nyújt, elsősorban azok számára, akik általános választ várnak a kérdésre, mi a fenomenológia. E választ Husserl, Heidegger, Sartre, Merleau-Ponty és Lévinas adja meg, mi egyszerűen csak megnézzük, ők hogyan művelik a fenomenológiát. Mindenki ismeri a szlogent, vissza magukhoz a dolgokhoz. Alaposan meg fogjuk vizsgálni, mik is ezek a dolgok, mit jelent a a hozzájuk való visszatérés, milyen motivációk hatására történik és milyen célok érdekében. Arra is figyelmet fordítunk, hogy milyen módszerhez folyamodva történik a visszatérés, milyen fogalmak segítségével s nem utolsósorban, milyen filozófiai elköteleződésekre tekintettel. A kurzus az alábbi menetrendet követi:

1. Mi a fenomenológia?
2. Husserl 1. Pszichologizmus és logikai objektivizmus
3. Husserl 2. Deskriptív pszichológia 
4. Husserl 3. Transzcendentális fenomenológia 1.
5. Husserl 4. Transzcendentális fenomenológia 2.
6. Heidegger 1. Fenomenológiai ontológia
7. Heidegger 2. A világban-való lét mint fenomén
8. Sartre 1. Tudat és egzisztencia  
9. Sartre 2. Az emóció fenomenológiája
10. Merleau-Ponty
11. Lévinas

	

Kurzushoz tartozó kötelező irodalom:

Husserl, E. (1901): Logikai vizsgálódások. Második kötet, Bevezetés (fordítást adok)
Husserl, E. (2000): Karteziánus elmélkedések. Budapest, Atlantisz. Bevezetés, Első elmélkedés.
Husserl, E. (1998): Az európai tudományok válsága. Budapest, Atlantisz, Első fejezet
Heidegger, M. (1989): Lét és idő. Budapest, Gondolat. Bevezetés,  (§ 1 - 8.) és 165-205.o. (§ 13-18.)
Sartre, J.-P. (2005): Lét és semmi. (részlet) Megjelenés előtt.
Sartre, J.-P. (1976): Egy emócióelmélet vázlata. In: Sartre: Módszer, történelem, egyén. Válogatás J.- P. Sartre filozófiai írásaiból. Budapest, Gondolat, 1976 (61-90.o.)
Merleau-Ponty, M. (1974): Az észlelés fenomenológiája. Bevezetés. In: Fenomenológia a társadalomtudományokban. Budapest, Gondolat
Lévinas: Teljesség és végtelen. Tanulmány a külsőről. Pécs, Jelenkor, 1999. A lakhely (124-144.o.), A fenomének világa és a kifejeződés (145-152.o.)

Kurzushoz tartozó ajánlott irodalom:

Sokolowski, R. (2000): Introduction to Phenomenology. Cambridge: Cambridge University Press
Ströker, E., Janssen, P. (1989): Phnomenologische Philosophie. Freiburg/München: K. Alber, 1989